नई दिल्ली: हिंदी फिल्मों की तरह 21 साल के एक युवा ने अपनी गर्लफ्रेंड की पिता की नजरों में अच्छा बनने का प्लान बनाया। युवक ने गर्लफ्रेंड के पिता को इंप्रेस करने के लिए किराए के गुंडे बुलाए। लड़के का प्लान था कि जब गुंडे उसकी गर्लफ्रेंड के पिता को मारेंगे तो वह उन्हें बचा लेगा, लेकिन उसका ये प्लान उस पर ही उल्टा पड़ गया। किराए के गुंडे ने उसे ही ब्लैकमेल करना शुरू कर दिया कि अगर वह पैसे नहीं देगा, तो वह उसकी गर्लफ्रेंड और उसके पिता को सारी सच्चाई बता देगा ।